Kanoun

Eng Kanoun ass e grousst Artillerie-Geschëtz. D'Kanoun besteet gréisstendeels aus engem grousse Rouer, dem "Laf", aus deem schwéier Projektiller geschoss ginn.

Déi éischte Kanoune goufen a China produzéiert, héchstwarscheinlech schonn am 12. Joerhonnert. An där Zäit gouf och de Schéisspolver a China entdeckt.

De Schéisspolver gëtt an de Rouer vun der Kanoun geschott, an do drop gëtt d'Projektil geluecht, meescht eng Kanounekugel. De Schéisspolver gëtt ugefaangen an explodéiert. Doduerch gëtt d'Kanounekugel mat grousser Kraaft aus dem Rouer eraus op d'Zil geschleidert, dat meescht an der Distanz läit.

Hautdesdaags gëtt de Begrëff "Kanoun" net méi dacks fir modern Waffe gebraucht. Et schwätzt een éischt iwwer Artillerie oder méi spezifesch Begrëffer wéi Haubitze/Obusier oder Mörser/Mortier. Eng Ausnam sinn déi vollautomatesch Maschinnekanounen (oder automatesch Kanounen).

Et si just zwou Kanoune bekannt, déi och zu Lëtzebuerg gegoss goufen, an zwar vum Caspar Bux, engem Géisser vu Veianen am 16. Joerhonnert. Si goufen 1926 am Pëtz vun der Branebuerger Buerg fonnt, wou se warscheinlech verstoppt goufen, wéi d'Truppe vum Louis XIV am Land ënnerwee waren. Si sinn haut am Musée Dräi Eechelen.

 Kuckt och 
 Feierwaff
 Dora (Kanoun)
 Paräisser Kanounen

 Um Spaweck 

Kategorie:Waffen